DITTO บวกแรง 6% รับเข้า MSCI รอบใหม่-จับตา! งบ Q1 “นิวไฮ” แตะ 60 ลบ.
DITTO บวกแรง 6% รับเข้า MSCI Small Cap รอบใหม่-จับตา! งบ Q1 "นิวไฮ" แตะ 60 ลบ. โดย ณ เวลา 16.04 น. อยู่ที่ระดับ 62.00 บาท 3.75 บาท
DITTO บวกแรง 6% รับเข้า MSCI Small Cap รอบใหม่-จับตา! งบ Q1 "นิวไฮ" แตะ 60 ลบ. โดย ณ เวลา 16.04 น. อยู่ที่ระดับ 62.00 บาท 3.75 บาท
13 พ.ค. 2565

ผู้สื่อข่าวรายงานว่า บริษัท ดิทโต้ (ประเทศไทย) จำกัด (มหาชน) หรือ DITTO ณ เวลา 16.04 น. อยู่ที่ระดับ 62.00 บาท 3.75 บาท หรือ 6.44% ด้วยมูลค่าซื้อขาย 235.67 ล้านบาท

โดยวันนี้(13พ.ค.2565) MSCI ประกาศหุ้นเข้าคำนวณดัชนีรอบใหม่ โดยมีผลราคาปิดวันที่ 31 พ.ค. 2565สำหรับหุ้นไทยที่เข้าคำนวณ MSCI Global Standard Index จำนวน 1 บริษัท ได้แก่ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ส่วนหุ้นที่ถูกคัดออกคือ บริษัท ศรีตรังโกลฟส์ (ประเทศไทย) จำกัด (มหาชน) หรือ STGT
ส่วนหุ้นที่เข้าคำนวณ MSCI Small Cap มีจำนวน 10 บริษัท ได้ บริษัท เอเซียเสริมกิจลีสซิ่ง จำกัด (มหาชน)  หรือ ASK, บริษัทหลักทรัพย์ บียอนด์ จำกัด (มหาชน) หรือ, บริษัท ดิทโต้ (ประเทศไทย) จำกัด (มหาชน) หรือ DITTO ,บริษัท ฟอร์ท คอร์ปอเรชั่น จำกัด (มหาชน) หรือ FORTH,บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX, บริษัท พีเอสจี คอร์ปอเรชั่น จำกัด (มหาชน) หรือ PSG, บริษัท สบาย เทคโนโลยี จำกัด (มหาชน) หรือ SABUY,บริษัท ศรีตรังโกลฟส์ (ประเทศไทย) จำกัด (มหาชน) หรือ STGT,บริษัท สตาร์ค คอร์เปอเรชั่น จำกัด (มหาชน) หรือ STARK บริษัท โรงพยาบาลวิภาวดี จำกัด (มหาชน) หรือ VIBHA
ด้านบล.บัวหลวง ระบุในบทวิเคราะห์ ว่า ในช่วงปี 2565 DITTO ได้งานหลายโครงการ ซึ่งรับรู้รายได้จากโครงการใหม่ตั้งแต่ในไตรมาส 3/2565 ส่วนในไตรมาส 1/2565 จนถึงปัจจุบันได้มีการปิดโครงการใหญ่ 2 โครงการ ได้แก่ โครงการสิ่งมีชีวิตใต้ท้องทะเลในจังหวัดภูเก็ต มูลค่า 369 ล้านบาท และศูนย์กลางการเรียนรู้มรดกโลกทางธรรมชาติในจังหวัดระนอง มูลค่า 375 ล้านบาท
นอกจากนี้รายได้จากธุรกิจประจำมีแนวโน้มปรับตัวขึ้นต่อเนื่องในไตรมาส 1/2565 เนื่องจาก snowballing effect จากธุรกิจระบบบริหารจัดการเอกสารและข้อมูล (DMS) ดังนั้นคาดว่ากำไรหลักไตรมาส 1/2565 จะอยู่ที่ 60 ล้านบาท เพิ่มขึ้น 46% เมื่อเทียบจากปีก่อน และ 86% เมื่อเทียบจากไตรมาสก่อน และทำสถิติสูงสุดใหม่